
Vienošanās Nr.1

Par grozījumiem 2021. gada 14. janvāra līgumā Nr. CS21DL0002 par depozīta sistēmas darbības nodrošināšanu

Rīgā	2024. gada 9. decembrī

[bookmark: _Hlk90453182]Valsts vides dienests, reģistrācijas Nr. 90000017078, juridiskā adrese: Rūpniecības iela 23, Rīga, LV‑1045, tā ģenerāldirektora Andra Ķēniņa personā, kurš rīkojas saskaņā ar Ministru kabineta 2004. gada 23. novembra noteikumu Nr. 962 “Valsts vides dienesta nolikums” 9.3. punktu (turpmāk – Dienests), no vienas puses, un
SIA “Depozīta Iepakojuma Operators”, reģistrācijas Nr. 44103146177, juridiskā adrese: Granīta iela 27, Acone, Salaspils pag., Salaspils nov., LV-2119 (turpmāk – Depozīta sistēmas operators), kuru ar tiesībām pārstāvēt sabiedrību atsevišķi pārstāv valdes priekšsēdētājs Miks Stūrītis, no otras puses, katrs atsevišķi saukti Puse vai abi kopā – Puses, 

vienojas veikt sekojošus grozījumus 2021. gada 14. janvāra līgumā Nr. CS21DL0002 par depozīta sistēmas darbības nodrošināšanu (turpmāk – Līgums) šādus grozījumus: 

1. Izteikt Līguma 1.3.1. punktu šādā redakcijā: 
“Ar Depozīta sistēmas operatora 2020.gada 30.septembra iesniegumu iesniegtais Plāns (Pielikums Nr.3) un tā turpmākie grozījumi.”
2. Izteikt Līguma 5.2. punktu šādā redakcijā:
“Depozīta sistēmas operators pārskatus iesniedz Dienesta informācijas sistēmā “TULPE”.”
3. Izteikt Līguma 5.3. punktu šādā redakcijā:
“Depozīta sistēmas operators līdz katra ceturkšņa pirmā mēneša piektajam datumam ziņo Dienestam informācijas sistēmā “TULPE” par noslēgtajiem līgumiem ar depozīta iepakotājiem un to izmaiņām iepriekšējā ceturksnī.”
4. Izteikt Līguma 5.4. punktu šādā redakcijā:
[bookmark: _Hlk184023671]“Depozīta sistēmas operators līdz katra ceturkšņa pirmā mēneša piektajam datumam ziņo informācijas sistēmā “TULPE” Dienestam par noslēgtajiem līgumiem ar depozīta iepakojuma pārdevējiem, kuriem atbilstoši Iepakojuma likumam ir pienākums pieņemt no galalietotāja izlietoto dzērienu depozīta iepakojumu, vai citiem komersantiem (norādot datus par  pieņemšanas vietām) un to izmaiņām iepriekšējā ceturksnī.”
5. Izteikt Līguma 5.5. punktu šādā redakcijā:
[bookmark: _Hlk184023853]“Depozīta sistēmas operators par izmaiņām MK noteikumu Nr.519 6. pielikuma 4. sadaļā 20 darbdienu laikā ziņo Dienestam informācijas sistēmā “TULPE”.” 
6. Papildināt Līguma 5. punktu ar 5.6. punktu: 
[bookmark: _Hlk184023881]“Šā Līguma 5.3., 5.4. un 5.5. punktos minēto informāciju iesniedz informācijas sistēmā “TULPE” kā Plāna grozījuma iesniegumu. Atsevišķu lēmumu vai vienošanos par šādu grozījumu veikšanu nesastāda. Gadījumā, ja Dienests nepiekrīt iesniegtajiem grozījumiem, tas patur tiesības noraidīt Plāna grozījuma iesniegumu.”
7. Papildināt Līguma 5. punktu ar 5.7. punktu:
“Saskaņā ar MK noteikumu Nr.519 23. punktu izmaiņas Depozīta sistēmas operators piecu darbdienu laikā pēc depozīta iepakojuma apsaimniekošanas maksas apstiprināšanas nosūta Dienestam informāciju par depozīta iepakojuma apsaimniekošanas maksu.”
8. Papildināt Līguma 5. punktu ar 5.8. punktu:
“Depozīta sistēmas operators 20 darbdienu laikā pēc Sabiedrisko pakalpojumu regulēšanas komisijas padomes lēmuma par apstiprinātajām izmaiņām depozīta sistēmas dalības maksā informē par to Dienestu.” 
9. Papildināt Līguma 5. punktu ar 5.9. punktu:
“Depozīta sistēmas operators līdz katra kalendārā gada 15. janvārim iesniedz Dienestam detalizētu komunikācijas pasākumu plānu, norādot katram pasākumam plānoto budžetu.”
10. Izteikt Līguma 6.2. punktu šādā redakcijā:
[bookmark: _Hlk184024210]“Depozīta sistēmas operators Plāna grozījumus, finanšu nodrošinājumu un pārskatus par apsaimniekošanas sistēmas īstenošanu iesniedz Dienesta informācijas sistēmā “TULPE”. Citus dokumentus iesniedz   sagatavotus atbilstoši normatīvajiem aktiem par elektronisko dokumentu noformēšanu, nosūtot uz e-adresi: VVD_CS@90000017078.”
11. Izteikt Līguma 6.3. punktu šādā redakcijā:
“Dienests dokumentus Depozīta sistēmas operatoram nosūta elektroniski, sagatavotus atbilstoši normatīvajiem aktiem par elektronisko dokumentu noformēšanu, uz Depozīta sistēmas operatora oficiālo e-adresi.”
12. Izteikt Līguma 7.4. punktu šādā redakcijā:
[bookmark: _Hlk184024327]“Saskaņā ar MK noteikumu Nr.519 46. punktu izmaiņas MK noteikumu Nr.519 6. pielikuma 3. sadaļā (izņemot 3.1.2. un 3.3.2.) ietvertajā informācijā uzskatāmas par izmaiņām saistību izpildē, par kurām Depozīta sistēmas operators 20 darbdienu laikā ziņo Dienestam.”
13. Izteikt Līguma 7.7. punktu šādā redakcijā:
[bookmark: _Hlk184024381]“Puses vienojas, ka par izmaiņām MK noteikumu Nr.519 6. pielikuma 4., 7.2. un 8.2. sadaļās Depozīta sistēmas operators paziņo Dienestam šā Līguma 5.3., 5.4., 5.5. un 5.6. punktos paredzētajā kārtībā.”
14. Izteikt Līguma 7.8. punktu šādā redakcijā:
[bookmark: _Hlk184024447]“Saņemot Depozīta sistēmas operatora iesniegto komunikācijas pasākumu plānu (saskaņā ar Līguma 5.9. punktu), Dienests piecu darba dienu laikā to iesniedz Iepakojuma apsaimniekošanas padomei (turpmāk – Padome) izskatīšanai. Padomes sēdē tiek pieaicināts Depozīta sistēmas operatora pārstāvis, lai prezentētu plānotos komunikācijas pasākumus. Padome sniedz atzinumu par iesniegto komunikācijas pasākumu plānu. Ja Padome sniedz negatīvu atzinumu, Depozīta sistēmas operatoram 10 darba dienu laikā jāiesniedz Dienestam precizēts komunikācijas pasākumu plāns.”
15. Pārējie Līguma noteikumi paliek nemainīgi. Pretrunu gadījumā starp šo vienošanos un Līgumu piemērojami šīs vienošanās noteikumi.
16. Šie grozījumi ir neatņemama Līguma sastāvdaļa.
17. Vienošanās sastādīta uz 3 (trīs) lapām. Dienests un Depozīta sistēmas operators nodrošina tās parakstīšanu elektroniski.

